Kotiseututalo Puistola

Kotiseututalo Puistola sijaitsee Savukosken keskustan tuntumassa Kemijoen rannalla. Tilan rakennutti kunnanesimies ja maanviljelijä Väinö Halonen viisilapsiselle perheelleen vuonna 1947. Pihapiiri, johon kuuluu alkuperäinen navetta ja sauna, kuvastaa Itä-Lapin jälleenrakennuskauden asumista. 

Museona toimiva kokonaisuus kertoo 1950-luvun elämästä. Päärakennuksen yläkerrassa on Savukosken historiasta kertova näyttely.

Kotiseututalo Puistolan omistaa ja sitä ylläpitää Savukosken kunta, joka sai rakennuksen perinnettä kunnioittavasta kunnostustyöstä Lapin rakennusperinne ry:n Hurrikas-palkinnon.

Lähteet

Aiheesta muualla 

 Kotiseututalo Puistolan www-sivut

Suomen kotiseutumuseot
Kulttuurihistorialliset museot
Savukoski